# Michelle Calvó Pedreira

Michelle Calvó Pedreira (Madrid, 19 de setembre de 1991) és una actriu espanyola coneguda pel seu paper d'Eli en la pel·lícula El club de los incomprendidos i per interpretar Sofía Contreras a Amar es para siempre. El 2019 va interpretar Paula Campillo a la sèrie Secretos de Estado. En 2023 va fitxar per la nova temporada d'El Grand Prix del verano a La 1.

## Biografia

Michelle Calvó, nascuda a Madrid i criada a Tenerife, va estudiar a l'escola d'interpretació Juan Codina i posteriorment va realitzar cursos de càsting i interpretació amb Juan León, Jordi Frades, Eva Leira, Yolanda Serrano, Andrés Cuenca i Álvaro Haro. Més recentment ha fet un curs de formació actoral i entrenament audiovisual amb Sara Torres. Va pertànyer durant cinc anys al grup de teatre de La Escuela.
Michelle ha realitzat papers episòdics en sèries com Toledo, cruce de destinos o Aída i ha participat en nombrosos videoclips i curtmetratges, com el de Candela, pel qual va rebre el premi a millor interpretació i el premi del públic en el Festival Ibicine. No obstant això, la seva popularitat, va venir de la mà d'El club de los incomprendidos. Més tard, el 2015 va fitxar com a protagonista a Amar es para siempre per a la seva quarta temporada.
El juny de 2017 es fa coneguda la seva participació en la segona temporada de Yo quisiera. El juliol de 2017 fitxa com a col·laboradora de Zapeando, programa en el qual participa de manera puntual. A més, l'octubre de 2017 comença a rodar com a protagonista Secretos de Estado, la nova sèrie de Telecinco, al costat de Miryam Gallego, Jesús Castro, Estefanía de los Santos o Miquel Fernández. El 2020 estrena Desaparecidos, ficció produïda per Plano a plano i Telecinco al costat de Maxi Iglesias, Elvira Minguez i Juan Echanove i participa en la ficció italiana Gli orologi del diavolo.
El 2021 s'anuncia el seu fitxatge per a la tercera temporada de Madres. Amor y vida, juntament amb Belén Rueda, Carmen Ruiz i Hiba Abouk, entre d'altres.

## Filmografia
### Cinema

| Any | Títol | Rol | Director |
| 2014 | El club de los incomprendidos | Elisabeth | Carlos Sedes |

### Sèries de televisió

| Any | Títol | Cadena | Personatge | Notes |
| 2012 | Toledo, cruce de destinos | Antena 3 | Embolic de Fernando | 1 episodi |
| 2013 | Aída | Telecinco | Extra | 1 episodi |
| 2014 | Bienvenidos al Lolita | Antena 3 | Carmen | 1 episodi |
| 2014 | Isabel | La 1 | Dama de Flandes | 1 episodi |
| 2015 - 2016 | Ama es para siempre | Antena 3 | Sofía Contreras Vázquez | 254 episodis |
| 2018 | Yo quisiera | Divinity | Toni | 40 episodis |
| 2018 | Cupido | Playz | Chloe | 6 episodis |
| 2018 | Paquita Salas | Netflix | Ella mateixa | 1 episodi |
| 2019 | Los nuestros 2 | Telecinco | Elena Ferrer | 3 episodis |
| 2019 | Secretos de Estado | Telecinco | Paula Campillo Aguirre | 13 episodis |
| 2020 | Gli orologi del diavolo | Rai 1 / Cuatro | Marisol Vizcaíno | 4 episodis |
| 2020 - 2022 | Desaparecidos | Telecinco i Prime Video | Sonia Ledesma | 29 episodis |
| 2021 | Madres. Amor y vida | Telecinco i Prime Video | Camila Román | 8 episodis |
| 2023 - present | Entrevías | Telecinco | Dulce | ? episodis |

### Programes de televisió

| Any | Títol | Cadena | Notes |
| 2017 | Zapeando | La Sexta | Col·laboradora |
| 2022 | Esta noche gano yo | Telecinco | Concursant |
| 2022 | Déjate querer | Telecinco | Convidada |
| 2023 | Grand Prix | La 1 | Presentadora |

### Videoclips

* «No pide tanto, idiota», de Maldita Nerea (2015).
* «No saben de ti», d'Andrés Suárez (2015).
* «Elévate», de Dan Silva.
* «Sopla el viento», de Pignoise.
* «Sigo escuchándote», de Josel Casas.
* «Ohe, Oha vas a soñar», de Sarah Sofìa.

## Referències

* ↑ «Biografía de Michelle Calvó». Formula TV. [Consulta: 12 febrer 2021].
* ↑ Tomás, Helena. «Michelle Calvó: activista, orgullosa canaria y pasado en el vóley-playa» (en castellà), 09-03-2022. [Consulta: 25 juliol 2023].
* ↑ «Patrick Criado, Charlotte Vega, Michelle Calvó o Jorge Clemente nos hablan de 'El Club de los Incomprendidos'». Antena 3. [Consulta: 12 febrer 2021].
* ↑ «Michelle Calvó se despide de ‘Amar es para siempre’: “Ha sido demasiado especial”». Diez Minutos. [Consulta: 12 febrer 2021].
* ↑ «Michelle Calvó, la erótica del poder llega a la Moncloa». La Vanguardia. [Consulta: 12 febrer 2021].
* ↑ «Michelle Calvó: «‘Desaparecidos’ es el altavoz de una realidad que necesita ser contada»». Nostromo Magazine. [Consulta: 12 febrer 2021].
* ↑ «Alicia Borrachero, Michelle Calvó y Nene fichan por la coproducción italiana 'Los relojes del diablo'». Formula TV. [Consulta: 12 febrer 2021].
* ↑ «'Madres. Amor y vida', renovada: la serie de Mediaset y Amazon tendrá dos temporadas más». Espinof. [Consulta: 12 febrer 2021].